**Fejér Megyei Önkormányzat Közgyűlésének**

**183/2015. (XII.17.) önkormányzati határozata**

**az Albensis Fejér Megyei Területfejlesztési Nonprofit Korlátolt Felelősségű Társaság alapító okiratának elfogadásáról**

A Fejér Megyei Közgyűlés megtárgyalta a „Javaslat a Fejér Megyei Területfejlesztési Nonprofit Kft. alapító okiratának (társasági szerződésének) elfogadására és a Kft. alapításával kapcsolatos egyes döntések meghozatalára” című előterjesztést és az alábbi határozatot hozta.

1. A Közgyűlés Albensis Fejér Megyei Területfejlesztési Nonprofit Korlátolt Felelősségű Társaság néven a Fejér Megyei Önkormányzat kizárólagos tulajdonában álló, egyszemélyes nonprofit korlátolt felelősségű társaságot alapít, 8000 Székesfehérvár, Szent István tér 9. szám II. emelet alatti székhellyel.

A Közgyűlés hozzájárul ahhoz, hogy a Kft. székhelyeként az önkormányzat tulajdonában álló 8000 Székesfehérvár, Szent István tér 9. (II. emelet) kerüljön bejegyzésre a cégnyilvántartásba, egyben felhatalmazza Elnökét, hogy a Kft-vel a székhely használatára vonatkozó szerződést megkösse.

1. A Közgyűlés az Albensis Fejér Megyei Területfejlesztési Nonprofit Korlátolt Felelősségű Társaság alapító okiratát - figyelemmel a Közgyűlés által meghozott személyi döntésekre is –, a jelen előterjesztés mellékletét képező tartalommal elfogadja.
2. A Közgyűlés felhatalmazza Elnökét az Albensis Fejér Megyei Területfejlesztési Nonprofit Korlátolt Felelősségű Társaság alapításához és működése megkezdéséhez szükséges okiratok és dokumentumok végleges tartalmának aláírására – beleértve az esetlegesen felmerülő technikai jellegű módosításokat is –, továbbá a Kft. ügyvezetőjével a megbízási szerződés aláírására.

Felelős: Dr. Molnár Krisztián

a Közgyűlés elnöke

Határidő: azonnal

Székesfehérvár, 2015. december 17.

**Dr. Molnár Krisztián s.k. Dr. Kovács Zoltán s.k.**

a közgyűlés elnöke megyei jegyző

Kivonat hiteléül: